बरेली। उत्तर प्रदेश के उप मुख्यमंत्री एवं उच्च शिक्षा मंत्री दिनेश शर्मा ने कहा कि अभिभावकों का बच्चों की पढाई का खर्च कम करने के लिए राज्य सरकार केजी से पीजी तक की शिक्षा नि:शुल्क करना चाहती है और इस दिशा में तेजी से काम किया जा रहा है। महात्मा ज्योतिबा फुले रुहेलखंड यूनिवर्सिटी के दीक्षांत समारोह में छात्रों को संबोधित करते हुए शर्मा ने कहा कि केजी से पीजी तक की शिक्षा सरकार नि:शुल्क करना चाहती है। इससे अभिभावकों का बच्चों की पढ़ाई का बोझ खत्म हो जाएगा।